
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. december 21-i rendkívüli ülésére)
TÁRGY: A GIMNÁZIUM ÉS A SPORTCSARNOK ENERGETIKAI FEJLESZTÉSÉNEK TÁMOGATÁSA A KEOP-2012-5.5.0/A KÓDSZÁMÚ PÁLYÁZATI KIÍRÁS KERETÉBEN
Magyarországon az energiafelhasználás mintegy 40%-a az épületekben történik. Az épületek  energiahatékonyság növelését célozza meg a KEOP-5.5.0/A pályázati konstrukció.  A kiírás hozzájárul az épületek energia-takarékosság, - hatékonyság fokozására irányuló beruházások megvalósításához, vissza nem térítendő támogatás formájában. 
Erre a pályázati konstrukcióra kíván pályázatot benyújtani a Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola a gimnázium és a sportcsarnok épület energetikai felújítására vonatkozóan. A felújítással érintett ingatlanok (hrsz. 2473 és 2474) Kiskőrös Város Önkormányzatának tulajdonában vannak, a gimnázium épületének használati joga az evangélikus egyházat, míg a sportcsarnok használati joga az önkormányzatot illeti.

Annak érdekében, hogy a pályázat benyújtására az egyház jogosult legyen, szükséges az gimnázium és a sportcsarnok épületét ingyenes használatba adni.

A bevont szakemberek  szakmai álláspontja szerint szükséges az épület energetikai fejlesztése az alábbiak szerint :
· 1. gimnázium épület
·  külső nyílászárók cseréje (kivéve Árpád utcai homlokzat nyílászárói)

· külső hőszigetelés

· kazán és radiátor csere

· tetőszigetelés

A beruházás értéke az előzetes becslések alapján bruttó 150 millió Ft.

2. sportcsarnok épület
· külső nyílászáró csere

· tetőszigetelés

· homlokzati hőszigetelés

· gépészeti korszerűsítés

· szellőzés készítése

A beruházás értéke az előzetes becslések alapján bruttó 130 millió Ft.

A beruházás az előzetes számítások szerint 50-60 %-os energia megtakarítást eredményez, mely éves szinten a két épületrészre vonatkozóan 4-6 millió forint értéket képvisel.

A beruházás – a pályázat pozitív elbírálása esetén – 2013. évvel kezdődően kerülne kivitelezésre, a benyújtásra kerülő pályázat becsült összköltsége 280 millió forint. A pályázati kiírás alapján a támogatás intenzitása 85 %.

A pályázat benyújtásához szükséges elkészíttetni az energetikai tanulmányt, kiviteli szintű műszaki tervdokumentációt, valamint az előkészítési időszakban a hatósági díjak és a pályázatírás díja is felmerül.
A pályázat megvalósítását Kiskőrös Város pénzügyileg támogatni kívánja az alábbiak szerint:

· gimnázium épületére eső, pályázat terhére elszámolható költségek önerő részének 20%-át biztosítja az egyháznak, ami várhatóan 4,5 millió forint.

Ez az összeg csak nyertes pályázat esetén terheli az önkormányzatot.
· sportcsarnok épületére eső, pályázat terhére elszámolható költségek önerejét 100 %-ban az önkormányzat biztosítja, ami várhatóan 19,5 millió Ft.

Ebből az összegből az előkészítési időszakra eső rész bruttó 2,54 millió Ft, mely nem nyertes pályázat esetén is átadásra kerül az egyház részére.

· sportcsarnok épületére eső, pályázat terhére nem elszámolható 3,5%+áfa mértékű sikerdíj összege az önkormányzatot terheli, ami várhatóan 5.778.500 Ft.
Ez az összeg szintén csak nyertes pályázat esetén terheli az önkormányzatot.

A fentiek alapján:

· nyertes pályázat esetén az önkormányzat költségvetését terhelő összeg: 29.778.500 Ft
· nem nyertes pályázat esetén az önkormányzat költségvetését terhelő összeg: 2.540.000 Ft
Pozitív döntés esetén a kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola gimnáziumi tagintézményének energetikai fejlesztése valósul meg, ezáltal költséghatékonyabbá téve az üzemeltetést.
A fentiek alapján javaslom, hogy a Képviselő-testület a KEOP-2012-5.5.0/A kódszámú pályázat során megítélhető támogatás elnyerése érdekében a határozat-tervezet szerint döntsön.

Kiskőrös, 2012. december 20.
Domonyi  László sk.
polgármester
HATÁROZAT-TERVEZET

1. Kiskőrös Város Képviselő-testülete támogatja, hogy az önkormányzat tulajdonában lévő 2473; 2474 helyrajzi számú átadott ingatlanok vonatkozásában a Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola (székhelye: 6200 Kiskőrös, Árpád u. 4.) KEOP-2012-5.5.0/A kiírásra pályázatot nyújtson be.

2.  A Képviselő-testület vállalja a gimnáziumi épületrész beruházáshoz kapcsolódó – 4.500.000 Ft - a pályázatban elszámolható költség önereje  20 %-ának, a sportcsarnok épületrész – 19.500.000,- Ft – a pályázatban elszámolható önereje 100 %-ának,  továbbá a  5.778.500 Ft – a pályázatban el nem számolható sikerdíj finanszírozását.

3. A Képviselő-testület előzetesen kinyilvánítja azon szándékát, hogy – a későbbiekben egyeztetett feltételek mellett – a Magyarországi Evangélikus Egyház (Budapest, Üllői út 24.) ingyenes használatába adja 2473; 2474 helyrajzi számú ingatlanok egészét.

4. A Képviselő-testület felkéri a polgármestert, hogy a pályázat benyújtásának időpontjához igazodóan terjessze a Képviselő-testület elé az 1-3 pontban meghatározottakhoz szükséges alábbi döntés-tervezeteket:

· a 2473; 2474 helyrajzi számú ingatlanok egészére korlátlan használatot alapító szerződést,

· a Magyarországi Evangélikus Egyházzal e vonatkozásban megkötött szerződések szükség szerinti módosítását,

· a Kiskőrösi Sportigazgatóság és a Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola között létrejött helyiséghasználati megállapodás megszüntetését,

· a Kiskőrösi Sportigazgatóság alapító okiratának módosítását,

· a sportrendelet módosítását,

· a költségvetési rendelet módosítását       
Felelős: polgármester

Határidő: azonnal

